ZAPISNIK

 SA KONSTITUTIVNOG SASTANKA HEVRA KADIŠA

Sastanak je održan putem ZOOMa sa početkom u 19,30 sati.

 Sastanku su prisustvovali izabrani članovi: Dijamanti Kovačević, Judita Jovanović, Raka Levi i Dubravko Vaić kao i Davor Salom zadužen da ostvaruje kontakt Hevra Kadiša sa Većem JOB i Branka Pavlović kao zapisničar.

 Za sastanak je usvojen sledeći

DNEVNI RED:

1. Konstituisanje Hevra Kadiša i izbor predsednika;

2. Analiza izveštaja o trenutom stanju na groblju;

3. Definisanje načina rada HK;

4. Definisanje prioriteta rada HK;

5. HK i komunikacija sa čuvarem groblja;

6. Razno.

**1. Konstituisanje Hevra Kadiša i izbor predsednika**

Za predsednika je jednoglasno izabran Raka Levi.

**2. Analiza izveštaja o trenutom stanju na groblju**

 Darko Salom je kao dosadašnji član Hevra Kadiša informisao o sledećem:

 Hevra Kadiša se sastajala sa vremena na vreme na inicijativu predsednika Mikana Grinvalda. Sredstva za uredjenje groblja su dobijana iz budzeta JOBa kao i od donacija članova ili prijatelja zajednice. Uplate priloga su vršene na blagajni JOB a u pojedinim slučajevima i na blagajni Saveza. Podaci o dobrovoljnim prilozima se objavljuju u Jevrejskom pregledu. U JOB postoji posebna kartica gde se vode prihodi i rashodi sredstava za jevrejsko groblje.

 Takođe je naveo da je u petak 10 jula sa Dijamanti Kovacevic obišao groblje i utvrdio da se čuvar Branko Kostić iz Belegiša pre 13 godina zaposlio kao čuvar groblja nakon konkursa koji je raspisala JOB 2007 godine. Radni odnos je bio zasnovan na neodređjeno vreme. Ugovor o radu postoji u kancelariji JOB iz koga se vide dužnosti obaveze i prava zaposlenog .

 Kljuceve od groblja imaju kancelarija JOB, čuvar Bane, stanari (Čarapići), Mikan i Dijamanta. Ključ od askenaskog groblja je dobio i Brane Popovic (tamo mu je sahranjena majka).

Radno vreme čuvara groblja je od 9 do 16 časova. On dolazi na posao kolima (o svom trosku) ili gradskim prevozom ( 3 prevozna sredstva na relaciji Belegis - Beograd ). Prima od JOB dodatak za prevoz u iznosu od 3275 din ( plus penzionerski Bus plus). Ugovor o radu je nedavno obnovio i potpisao sa JOBom (Sasa Jinker potpisao). JOB mu duguje neisplacena dogovorena ( volonterski ugovor potpisao Medic ) sredstva od marta do jula 2020 ukljucujuci i opremninu . Sredinom ove godine Bane je otisao u penziju pa se poziva na pravo na otpremninu na šta ima pravo. (ZAKON O RADU: Pravo na otpremninu pri odlasku u penziju ostvaruje zaposleni kome radni odnos prestaje zbog ispunjenja uslova, odnosno ostvarivanja prava na penziju, bez obzira na to da li se radi o starosnoj penziji, invalidskoj ili prevremenoj. Poslodavac dužan da radniku isplati dve prosečne republičke zarade, više od toga je predmet dogovora).Bane je upozorio da će u slucaju spora sa JOB tužiti poslodavca (JOB).

 Da bi radio u odgovarajucim uslovima Bane koristi radnu kancelariju u kojoj se nalazi monitor povezan sa 4 sigurnose kamere koje su stare i nisu ispravne tako da je to jedna od stavki za razmatranje. Kancelarija je nesredjena a i prljava. Potrebna je nabavka usisivaca ( predlog Baneta ) Prozori se retko ili nikako ne peru na zgradi kapele. O higijeni vodi brigu Bane kad stigne i koliko stigne a to je nedovoljno. Uz kancelariju se nalazi prostor pod kljucem namenjen za alat i hemikalije.

 Od licne opreme ima radno odelo (letnje i zimsko) ali oba treba obnoviti. Nosi svoje radne patike a trebaju mu zimske futrovane čizme kao i radne rukavice .

 Higijenu za čiscenje prostorija nabavlja sporadično. Dobija novac u JOB i plaća računima. Sapun i toalet papir za WC (koji on ne odrzava) Dezinfekcija u vreme korone ne postoji.

 Toalet u podrumu zahteva opravke i održavanje higijene (dnevno) .

 Zajednicke prostorije u podrumu kapele su pune otpada i starog namestaja.Taj prostor se u prošlosti koristio za Tehara (obredno pranje pokojnika). Potrebno ga je očistiti i srediti za namenu. U podrumu se nalaze 2 prostorije (zaključane) koje koristi porodica Čarapic. Tu je i kupatilo koje Bane koristi (takodje pod kljucem). Fasada kapele je na nekim mestima ostecena.

 Klupe na groblju zahtevaju popravku i zaštitu. U suprotnom treba ih menjati. Ukupno je desetak klupa.

 Tri kante za odpad koje stoje iza česme na ulazu na groblje su nedovoljne i po Banetovom mišljenu treba nabaviti kontejner za odlaganje (lišca, granja sasušene trave). To se može odraditi u dogovoru sa Gradskom čistoćom.

 Česme na groblju rade.

 Osvetljenje (koje je postavila elektrodistribucija) radi osim jedne lampe ( uništena je od udara groma).

 Na groblju su uočena osušena stabla koja su sklona padu i postoji opasnost da oštete spomenike. Uz saradnju sa Gradskim zelenilom ovo se moze rešiti.

 Na groblju su uočeni brojni oštećeni spomenici (oko 50 do 60 %) onih koji su podgnuti pre II svetskog rata.

 Od spomenika koji su pod zaštitom a zahtevaju hitnu opravku je Spomenik žrtvama fašizma i spomenik streljanim učesnicima Kladovskog transporta.

 Prostora za sahranu ima u donjem delu groblja uz ogradu iza spomenika žrtvama fašizma okvirno oko 200 grobnih mesta. U gornjem delu groblja od ulaza sa desne strane takodje ima negde oko 40 grobnih mesta.

 Jedan od problema o kojima je govorio Branko je odlaganje i čuvanje zemlje (nakon sahrane) jer dolazi do oštećenja susednih spomenika što uzrokuje žalbe i nezadovoljstvo članstva.

 Na kraju je podsetio na informaciju o proširenju groblja objavljenu u Jevrejskom pregledu:

 **PROŠIRENJE JEVREJSKOG GROBLJA**

 Beogradska jevrejska zajednica, koja je prošla kroz golgotu Holokausta, gotovo da je nestala, groblje je ostalo jedno od najvažnijih svedočanstava o njenom postojanju. Raspoloživi prostor za sahrane se vremenom smanjivao, da bi u ovo vreme problem proširenja postao aktuelan.

Aktivnosti na proširenju groblja započete su pre nekoliko godina, ali se na njima stalo jer su podrazumevale veliku svotu novca koje nije bilo.

 U proleće 2018. godine inicirani su razgovori na temu proširenja jevrejskog groblja sa Gradskim menadžerom Goranom Vesićem.

 Usledila je serija sastanka rukovodstva Jevrejske opštine i brojnih institucija Grada Beograda, sa ciljem da se obezbedi, ne samo proširenje Jevrejskog groblja, već i njegovo uređenje u mnogim delovima koje je „zub vremena“ načeo.

 Na sednici Skupštine grada Beograda, održanoj 25. septembra 2018. godine, na osnovu odredaba Zakona o planiranju i izgradnji i odredaba Statuta Beograda, doneta je Odluka o izgradnji Plana detaljne regulacije za Jevrejsko groblje.

 Značajan deo svojih aktivnosti rukovodstvo JOB je posvetilo skoro svakodnevnoj saradnji sa navedenim institucijama Grada u koju je uključen i Zavod za zaštitu spomenika kulture Grada Beograda.

 Grad Beograd će obezbediti proširenje Jevrejskog groblja na prostor površine od 29 ari u produžetku Groblja i to bez bilo kakve naknade. O svom trošku Grad će pristupiti i uređenju Groblja u koju je uključen i Zavod za zaštitu spomenika kulture Grada Beograda.

 Ozbiljan problem Jevrejske opštine Beograd, proširenje groblja, je u fazi rešenja i realizacije.

 Članovi HK su pozdravili detaljne informacije Darka Saloma i diskutovali o podacima iz izveštaja i tom prilikom naglasili hitnu potrebu održavanja higijene na groblju jer se prozori u kapeli uopšte ne peru a donji WC je u sramno prljavom i zapuštenom stanju.

**3. Definisanje načina rada**

 Posle detaljnih informacija o stanju na groblju konstatovano je da:

 - predsednik Raka Levi treba da obavi razgovor sa predsednikom JOB i upozna ga sa osnovnim problemima na groblju.

 - Od Komisije za bezbednost JOB treba zatražiti da organizuje otključavanje i zaključavanje ulazne kapije na groblju u isto vreme danima kada je groblje otvoreno za posete.

 - treba ODMAH organizovati i od novca koji se skupi prilozima za groblje platiti dve žene da jednom mesčno operu kapelu i WC.

 - treba zatražiti od Kancelarije JOB da napiše dopis Gradskoj čistoći kojim će se zatražiti postavljanje kontejnera na groblju koji je neophodan radi odlaganja granja i ostalog smeća.

 - Dijamanti treba da kontaktira Roberta iz Beča koji je zainteresovan da prikupi prilog za obnovu spomenika Kladovskom transportu. Konstatovano je da za to treba oko 20.000 evra ali da treba početi i o potrebi obnove spomenika obavestiti i Austijsku ambasadu.

 -treba pripremiti i dostavi članstvu uputstvo za proceduru oko sahrane preminulih (uslovi, prijava, troskovi).

 - treba da se obezbedi da jedan zaposleni u JOB bude zadužen za pružanje usluga članstvu u smrtnim slučajevima.

**4. Definisanje prioriteta rada HK**

Kao prioriteti rada definisanisu:

 -izrada i usvajanje Pravilnika o groblju koji treba da sadrži i odredbe o pružanju pomoći i teško bolesnim i siromašnim članovima JOB. Kao osnaova za Pravilnik moše da posluži tekst koji je pre više godina napisao Boža Levi.

 - da bi Pravilnik obuhvatio sve aktivnosti vezane za Hevra kadišu potrebno je sačiniti listu zaduženja koja će se uneti u Pravilnik. Za izradu te liste zadužuju se Darko i Jutka, koji treba da konsultuju rabina Asiela.

 - odrediti visinu taksi za grobna mesta

 - od JOB zatražiti da uvede evidenciju plaćenih, odnosno neplaćenih naknada za grobna mesta, kako bi se pozvali oni koji ne plaćaju naknadu da počnu da plaćaju.

 - pozvati Gradsko zelenilo da ukloni suvo drveće koje preti da ošteti spomenike- zadužen Darko

 - obezbediti crne kese za đubre na groblju

**Sastanak je zavrsen u 21h.**

 **Zapisničar Predsednik**

**Branka Pavlović Raka Levi**